|  |  |
| --- | --- |
| JUDEŢUL SUCEAVA**MUNICIPIUL CÂMPULUNG MOLDOVENESC****CONSILIUL LOCAL** | **ANEXA****LA HCL NR. \_\_ DIN \_\_\_\_\_2021** |

**Administraţia Naţională “Apele Române” U.A.T. Municipiul Câmpulung Moldovenesc**

**ADMINISTRAŢIA BAZINALĂ DE APĂ SIRET JUDEȚUL SUCEAVA**

Nr. \_\_\_\_\_\_\_\_\_\_\_ / \_\_\_\_\_\_\_\_ 2021 Nr.\_\_\_\_\_\_\_\_\_\_\_\_ / \_\_\_\_\_\_\_\_ 2021

**PROTOCOL**

Între

**ADMINISTRAŢIA NAŢIONALĂ “APELE ROMÂNE” prin ADMINISTRAŢIA BAZINALĂ DE APĂ SIRET,** cod de identificare fiscală RO 18264854 cu sediul în Municipiul Bacău, str.Cuza Vodă, nr.1, cod poștal 600274, județul Bacău, telefon 0234-541646, fax 0234-510050, e-mail: dispecer@das.rowater.ro, reprezentată legal prin doamna ing.Irina Lucaveţchi, în calitate de director delegat al Administraţiei Bazinale de Apă Siret,

în baza Hotărârii nr.13 din 23.08.2021 a Comitetului de Direcţie al Administraţiei Bazinale de Apă Siret,

şi

**U.A.T. Municipiul CÂMPULUNG MOLDOVENESC, JUDEŢUL SUCEAVA**, cod de identificare fiscală nr.4842400, cu sediul în municipiul Câmplung Moldovenesc, str.22 Decembrie nr.2, judeţul Suceava, cod poştal 725100, tel.0230314425, fax0230314725; e-mail:primaria@campulungmoldovenesc.ro, reprezentată legal prin domnul Mihăiţă Negură în calitate de primar,

în baza Hotărârii Consiliului Local Câmpulung Moldovenesc nr.\_\_\_\_\_\_ din \_\_\_\_\_\_\_2021,

Având în vedere prevederile art.25 alin.5 din Legea apelor nr.107/1996, cu modificările şi completările ulterioare, solicitările nr.6014/04.03.2021, 8955/30.03.2021 şi 15166/28.05.2021 de perfectare Protocol ale Municipiului Câmpulung Moldovenesc, judeţul Suceava, Acordul nr.261697/19.11.2021 emis de Ministerul Mediului, Apelor şi Pădurilor, precum şi Împuternicirea nr.26439/CCS/19.11.2021 a Administraţiei Naţionale “Apele Române” pentru realizarea obiectivului de investiţii de interes şi utilitate publică **„** **Refacere infrastructură rutieră, poduri, podeţe şi apărări de maluri, str. Valea Seacă şi str. S.F. Marian, mun. Câmpulung Moldovenesc”.**

**părţile convin următoarele:**

1. Administraţia Naţională „Apele Române” prin Administraţia Bazinală de Apă Siret predă, respectiv U.A.T.Municipiul Câmpulung Moldovenesc, judeţul Suceava preia spre utilizare, în scopul realizării investiţiei prezentate în Anexele nr.1 şi nr.2, care fac parte integrantă din prezentul PROTOCOL, imobilul teren în suprafaţă de **24.742mp** albie minoră râu Seaca din B.H.Siret, cod cadastral XII.1.40.16 situat în intravilanul Municipiului Câmplung Moldovenesc, judeţul Suceava, înregistrat în Anexa nr.12 la H.G.nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, la nr. M.F.P.63739 (parţial), până la finalizarea execuţiei construcţiilor, la care se poate adăuga perioada solicitată de legislaţia naţională sau europeană pentru sustenabilitatea proiectului de investiţii.

Administraţia Naţională „Apele Române” prin Administraţia Bazinală de Apă Siret îşi menţine dreptul de administrare asupra terenului amplasat în albia minoră a cursului de apă Seaca situat pe raza Municipiului Câmpulung Moldovenesc, judeţul Suceava.

1. Predarea-primirea fizică a bunului se realizează prin procesul-verbal de predare-primire, încheiat de Comisiile numite în acest sens de către reprezentaţii legali ai părţilor. Predarea-primirea fizică a bunului se realizează în maxim 15 zile de la semnarea protocolului prin proces-verbal de predare-primire, înregistrat de fiecare parte.
2. U.A.T.Municipiul Câmpulung Moldovenesc se obligă să utilizeze bunul imobil numai în scopul declarat, respectiv realizarea investiţiei de interes şi utilitate publică declarată, conform anexei la Protocol şi solicită acordarea utilizării bunului imobil în temeiul hotărârii Consiliului Local prin care reprezentantul legal a aprobat solicitarea ce face obiectul prezentului protocol.
3. U.A.T.Municipiul Câmpulung Moldovenesc va solicita şi obţine toate avizele / autorizaţiile necesare derulării investiţiei, conform legislaţiei incidente şi se obligă să nu înceapă execuţia lucrărilor până la obţinerea acestora.
4. Neaprobarea sau nerealizarea investiţiei în termenele legale duce la încetarea de drept a prezentului protocol. Neefectuarea investiţiei pentru care a fost încheiat protocolul generează obligaţia U.A.T.Municipiul Câmpulung Moldovenesc de a preda bunul în starea fizică şi juridică în care se află la momentul încheierii prezentului protocol.
5. La finalizarea lucrărilor aferente obiectivului de investiții, părţile vor încheia un proces-verbal de predare primire prin care detenţia bunului imobil reprezentând albie minoră a cursului de apă Seaca este restituită de către U.A.T.Municipiul Câmpulung Moldovenesc administratorului de drept, respectiv A.N.”Apele Române” prin Administraţia Bazinală de Apă Siret.

Înainte de a încheia procesul verbal de predare-primire se vor înregistra în Cartea funciară construcțiile în domeniul public al U.A.T.Municipiul Câmpulung Moldovenesc, iar terenul, albie minoră a cursului de apă Seaca, în domeniul public al statului – proprietar Statul Român și în administrarea A.N.”Apele Române ” prin A.B.A. Siret.

Extrasul de Carte funciară va reprezenta anexă la procesul verbal de predare-primire a bunului imobil care face obiectul acestui protocol.

1. U.A.T.Municipiul Câmpulung Moldovenesc se obligă să prezinte, ulterior încheierii protocolului, trimestrial, sau ori de câte ori este necesar, datele şi informaţiile relevante, conform dispoziţiilor legale incidente, cu privire la stadiul demersurilor privind realizarea investițiilor.
2. În plus faţă de cazurile sus-menţionate, prezentul protocol încetează la expirarea duratei pentru care a fost încheiat, prin acordul părţilor sau la momentul lipsei acordului proprietarului.

Nerespectarea prevederilor prezentului Protocol de către una dintre părţi dă dreptul la denunţare unilaterală de către oricare dintre acestea, cu notificarea prealabilă a celeilalte părţi, prin scrisoare recomandată cu confirmare de primire, în 30 de zile de la data primirii acesteia. Prevederile pct.5 şi 6 se aplică în mod corespunzător, A.N.„Apele Române” prin Administraţia Bazinală de Apă Siret rezervându-şi dreptul de a aduce terenul la starea iniţială pe cheltuiala U.A.T.Municipiul Câmpulung Moldovenesc.

1. Regulile de drept comun privind cedarea folosinţei bunurilor imobile se aplică, după caz, în mod corespunzător.

U.A.T.Municipiul Câmpulung Moldovenesc va fi responsabilă de orice prejudiciu adus terţilor sau Administraţiei Naţionale „Apele Române” pe durata execuţiei lucrărilor, precum şi după finalizarea acestora.

1. Comunicările între părţi se fac prin orice mijloc de comunicare, sub rezerva confirmării în scris a datei şi conţinutului comunicării. Orice modificare şi / sau completare a prezentului protocol se face în scris, prin act adiţional, cu acordul ambelor părţi, la iniţiativa oricăreia dintre ele.
2. Prezentul Protocol împreună cu Anexa, parte integrantă a acestuia, a fost încheiat în două exemplare originale, astăzi \_\_\_\_\_\_\_\_\_\_\_\_\_, câte unul pentru fiecare parte şi intră în vigoare la data semnării de către ambele părţi.

 **Administraţia Naţională “Apele Române” U.A.T. Municipiul Câmpulung Moldovenesc**

 **ADMINISTRAŢIA BAZINALĂ DE APĂ SIRET JUDEȚUL SUCEAVA**

|  |  |
| --- | --- |
| p.Director,ing.Irina Lucaveţchi | Primar,Mihăiţă Negură |
| Comp. Juridic, | Comp. Juridic,Petroaie Paul |
| Șef birou Cadastrul Apelor şi Patrimoniu,ing. Carmen Apostol | Direcția tehnică și urbanism,Director executiv adjunct,Istrate Luminița |
| **Președinte de ședință,** | **Secretar general,****Erhan Rodica** |